Document ID: /roh_data/filtered/fineweb-2-filterrobots_roh.jsonl.gz/28635

Ils Young Boys gudognan ordaifer cunter ZSKA Sofia cun 1:0. Il gol decisiv da la partida ha sajettà Jean-Pierre Nsame en la 34avla minuta. Igl è la segunda victoria per ils Young Boys en l'Europa League questa stagiun. Gia l'emprima partida cunter Sofia avevan ils Svizzers gudagnà cun 3:0.
Suenter quatter partidas sa chatta YB cun 7 puncts uss sin posiziun dus en la gruppa A. Quai cun 3 puncts avantatg sin Cluj. Ils Rumens han pers la gievgia saira a chasa cunter l'AS Roma, ch'è a la testa da la tabella cun 10 puncts, cun 0:2.